/* KOM/98/0570 lopull. - CNS 98/0291 */ Ehdotus neuvoston asetukseksi (EY) kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta



Virallinen lehti nro C 337 , 05/11/1998 s. 0008



Ehdotus NEUVOSTON ASETUKSEKSI (EY) kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta (komission esittämä) PERUSTELUT Neuvosto hyväksyi 30 päivänä maaliskuuta 1998 asetuksen (EY) N:o 850/98 kalavarojen säilyttämisestä suojelemalla nuoria meren eliöitä teknisin toimenpitein. Pian sen jälkeen, kun asetus oli hyväksytty ja julkaistu, tästä pitkästä ja teknisesti monimutkaisesta säädöksestä puuttuu osia, sen tekstissä on virheitä ja siinä on toimituksellisia puutteita. Liitteenä olevassa ehdotuksessa neuvoston asetukseksi pyritään puuttumaan näihin kömpelyyksiin muuttamalla asetus (EY) N:o 850/98. Ehdotus: NEUVOSTON ASETUS (EY) N:o .../.. annettu päivänä kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetusta neuvoston asetuksesta (EY) N:o 850/98 puuttuu osia, sen tekstissä on virheitä ja siinä on toimituksellisia puutteita, Yhdistyneen kuningaskunnan kalavesien rajojen uudelleen määrittelyn jälkeen mikään ICES-suuralueen XII 56 pohjoista leveyttä pohjoispuolella oleva alue ei kuulu jäsenvaltioiden suvereniteettiin tai lainkäyttövaltaan; tämän vuoksi tähän alueeseen ei ole tarpeen viitata, hämähäkkiravun koon määrittämismenetelmä on todettu epäkäytännölliseksi ja sitä on sen vuoksi tarkasteltava uudelleen, ja tämän vuoksi asetus (EY) N:o 850/98 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 850/98 seuraavasti: 1. Korvataan 29 artiklan 4 kohdan b alakohdan iii alakohdan kolmannessa luetelmakohdassa sanat "puna- ja kielikampelamäärät" sanoilla "puna- ja/tai kielikampelamäärät". 2. Korvataan 30 artiklan 2 kohdan b alakohta seuraavasti: "b) ICES-alueella Vb, ICES-suuralueella VI, linjan 56 pohjoista leveyttä pohjoispuolella." 3. Liitteessä I: (a) korvataan alaviite (1) seuraavasti: "(1) Pohjanmerellä 1 päivästä maaliskuuta 31 päivään lokakuuta, ja koko vuoden alueilla 1 ja 2, lukuun ottamatta Skagerrakia ja Kattegatia"; (b) korvataan alaviite (6) seuraavasti: "(6) Tämän asetuksen soveltamispäivää seuraavana ensimmäisenä vuonna pyydettyjen saaliiden kohdelajien vähimmäisprosenttiosuuden on oltava 50 prosenttia alueella 2 pyydetyistä saaliista lukuun ottamatta Pohjanmerta, ICES-aluetta Vb ja ICES-suuraluetta VI linjan 56 pohjoista leveyttä pohjoispuolella". 1. Korvataan liite IV tämän asetuksen liitteellä I. 2. Korvataan liitteessä IX oleva kohta "70-79 + >- 70" seuraavasti: "60-69 + >- 70". 3. Korvataan liitteessä XII viittaukset sanoihin "Makrilli (Scomber scombrus)" viittauksilla sanoihin "Makrilli (Scomber spp.)" ja viittaukset sanoihin "Piikkimakrilli (Trachurus trachurus)" viittauksilla sanoihin "Piikkimakrilli (Trachurus spp.)". 4. Korvataan liitteessä XIII oleva 5 kohta seuraavasti: "5. (a) Hämähäkkiravun koko mitataan kuvassa 4A esitetyllä tavalla selkäkilven pituutena keskiviivan suuntaisesti otsapiikkien välisestä reunasta kilven takaosan reunaan. (b) Isotaskuravun koko mitataan kuvassa 4B esitetyllä tavalla selkäkilven suurimpan leveytenä mitattuna kohtisuoraan pituussuuntaiseen keskiviivaan nähden." 1. Korvataan kuva 4A tämän asetuksen liitteessä II olevalla kuvalla. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE I "LIITE IV HINATTAVAT PYYDYKSET: Skagerrak ja Kattegat Yksittäisen silmäkokoluokan käytössä sovellettavat silmäkokoluokat, kohdelajien ja saaliiden vaaditut prosenttiosuudet >TAULUKON PAIKKA> LIITE II "Kuva 4A" >VIITTAUS FILMIIN>